Fjölbreytt og vandað iðnnám í FVA í vingjarnlegu umhverfi Tæknimessa 2016 verður í Fjölbrautaskóla Vesturlands næstkomandi fimmtudag , 14. apríl . Þangað er boðið öllum nemendum grunnskóla í 8. - 10. bekk . Í Fjölbrautaskóla Vesturlands ( FVA ) á Akranesi er boðið upp á nám til stúdentsprófs og fjölbreytt nám til starfsréttinda , m.a. í húsasmíði , húsgagnasmíði , rafvirkjun , grunndeild rafeindavirkjunar , vélvirkjun , grunndeild bíliðngreina og á sjúkraliðabraut . Skólinn býr nemendur undir nám við allar deildir háskóla . Nemendum FVA hefur vegnað mjög vel í áframhaldandi námi á háskólastigi . Tréiðngreinar Húsasmíði er löggild iðngrein . Meginmarkmið með námi í húsasmíði er að nemendur öðlist skilning , þekkingu og færni til að sinna allri smíðavinnu í bygginga - og mannvirkjaiðnaði hvort sem um er að ræða verkstæðis - og innréttingavinnu , úti - og innivinnu á byggingastað eða viðgerða - og breytingavinnu . Náminu lýkur með sveinsprófi sem veitir rétt til starfa í iðninni og til inngöngu í nám til iðnmeistaraprófs . Auk þess eiga nemendur kost á viðbótarnámi til undirbúnings námi á háskólastigi . Slíku námi lýkur með stúdentsprófi . Húsgagnasmíði er löggild iðngrein . Markmið námsins er að nemendur öðlist skilning , þekkingu og færni til að takast á við viðfangsefni iðngreinarinnar , þ.e. að smíða , endurnýja og gera við húsgögn , innréttingar , hurðir , glugga , tréstiga og sinna fjölbreyttri sérsmíði úr gegnheilu tré og / eða plötuefni . Náminu lýkur með sveinsprófi er veitir rétt til starfa í iðninni og til inngöngu í nám til iðnmeistaraprófs . Auk þess eiga nemendur kost á viðbótarnámi til undirbúnings námi á háskólastigi . Slíku námi lýkur með stúdentsprófi . Rafiðngreinar Rafvirkjun er löggild iðngrein . Meginmarkmið námsins er að gera nemendum kleift að öðlast þekkingu og færni til að takast á við störf rafvirkja einkum við lagningu raflagna , uppsetningu og tengingu rafbúnaðar , mælingar , eftirlit , viðhald og viðgerðir á rafbúnaði . Náminu lýkur með sveinsprófi er veitir rétt til starfa í iðninni og til inngöngu í nám til iðnmeistaraprófs . Auk þess eiga nemendur kost á viðbótarnámi til undirbúnings námi á háskólastigi . Slíku námi lýkur með stúdentsprófi . Grunndeild rafeindavirkjunar : Markmið grunndeildarinnar er að nemandinn hljóti nauðsynlega , almenna og faglega undirstöðumenntun til að takast á við nám í sérgreinum í seinni hluta námsins . Málmiðngreinar Vélvirkjun er löggild iðngrein . Markmið námsins er að gera nemendum kleift að takast á við þau viðfangsefni sem vélvirkjar inna af hendi , þ.e. viðhald og samsetningu véla , kælikerfa og loftstýringa , bilanaleit og stýringar . Náminu lýkur með sveinsprófi er veitir rétt til starfa í iðninni og til inngöngu í nám til iðnmeistaraprófs . Auk þess eiga nemendur kost á viðbótarnámi til undirbúnings námi á háskólastigi . Slíku námi lýkur með stúdentsprófi . Grunndeild bíliðngreina : Markmið grunndeildarinnar er að nemandinn hljóti nauðsynlega , almenna og faglega undirstöðumenntun til að takast á við nám í sérgreinum í seinnihluta námsins sem fram fer í Borgarholtsskóla . Nánari upplýsingar um nám á brautum Fjölbrautaskóla Vesturlands er að finna á vef skólans : www.fva.is